CELEX: 62013CA0132
Language: el
Date: 2014-03-13 00:00:00
Title: Υπόθεση C-132/13: Απόφαση του Δικαστηρίου (έκτο τμήμα) της 13ης Μαρτίου 2014 [αίτηση του Landgericht Köln (Γερμανία) για την έκδοση προδικαστικής αποφάσεως] — Zentrale zur Bekämpfung unlauteren Wettbewerbs eV κατά ILME GmbH (Προδικαστική παραπομπή  — Προσέγγιση των νομοθεσιών  — Οδηγία 2006/95/ΕΚ  — Έννοια του «ηλεκτρολογικού υλικού»  — Σήμανση πιστότητας CE  — Περιβλήματα πολυπολικών ηλεκτρικών συνδέσμων)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/15
            
         Απόφαση του Δικαστηρίου (έκτο τμήμα) της 13ης Μαρτίου 2014 [αίτηση του Landgericht Köln (Γερμανία) για την έκδοση προδικαστικής αποφάσεως] — Zentrale zur Bekämpfung unlauteren Wettbewerbs eV κατά ILME GmbH
   (Υπόθεση C-132/13) (1)
   
   ((Προδικαστική παραπομπή - Προσέγγιση των νομοθεσιών - Οδηγία 2006/95/ΕΚ - Έννοια του «ηλεκτρολογικού υλικού» - Σήμανση πιστότητας CE - Περιβλήματα πολυπολικών ηλεκτρικών συνδέσμων))
   2014/C 135/16
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Köln
   
      Διάδικοι στην υπόθεση της κύριας δίκης
   
   Zentrale zur Bekämpfung unlauteren Wettbewerbs eV
   
      κατά
   
   ILME GmbH
   
      Αντικείμενο
   
   Αίτηση προδικαστικής αποφάσεως — Landgericht Köln — Ερμηνεία των άρθρων 1, 8 και 10 καθώς και των παραρτημάτων II έως IV της οδηγίας 2006/95/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως (ΕΕ L 374, σ. 10) — Έννοια του όρου «ηλεκτρολογικό υλικό» — Απαγόρευση τοποθέτησης της σήμανσης πιστότητας «CE» σε περιβλήματα πολυπολικών συνδέσμων βιομηχανικής χρήσεως τα οποία πωλούνται ως μεμονωμένα εξαρτήματα
   
      Διατακτικό
   
   Το άρθρο 1 της οδηγίας 2006/95/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως, έχει την έννοια ότι τα περιβλήματα πολυπολικών συνδέσμων βιομηχανικής χρήσεως, όπως τα επίμαχα στην κύρια δίκη, συνιστούν «ηλεκτρολογικό υλικό» κατά την έννοια της διατάξεως αυτής με αποτέλεσμα να πρέπει να φέρουν τη σήμανση CE, υπό τον όρο ότι η ορθή και σύμφωνη με τον προορισμό τους ενσωμάτωσή τους δεν μπορεί σε καμία περίπτωση να οδηγήσει σε αλλοίωση του βαθμού συμμορφώσεώς τους προς τις απαιτήσεις ασφαλείας υπό το πρίσμα των οποίων έχουν ελεγχθεί.
   
      (1)  ΕΕ C 164 της 8.6.2013.